ચેતેશ્વર જ્યારે અઢી વર્ષનો હતો ત્યારે તેનો ફોટો પડાવતી વખતે બેટને પકડવાની તેની સ્ટાઈલને નિહાળી તેના પિતાને અંદાજ આવી ગયેલો કે, બાતમે કુછ દમ હૈ… આટલી નાની વયે તેનામા કુદરતી રીતે જ જે ક્રિકેટ અંગેની બોડી લેન્ગ્વેજ ગુરુએ નિહાળી લીધેલી… રણજીના અચ્છા પ્લેયર એવા પિતાએ ત્યારથી જ પુત્રનું કોચીંગ શરૃ કર્યુ… કોમળ બનવાને બદલે બધું કઠોર પરિશ્રમ કરાવવાનું શરૃ થયું… અરવિંદભાઇ કહે છે કે, ચેતેશ્વરની સફળતાના પાયામા તેની દૃઢ મહેનત તો છે જ સાથોસાથ ગુરુ ઉપરની તેની અડગ શ્રધ્ધા પણ એટલી જ મહત્વની છે.